open-index/open-wikipedia-markdown huggingface dataset:
Tuhlaajapoikavertaus

**Tuhlaajapoikavertaus** on Jeesuksen vertaus, jonka hän kertoo opetuslapsilleen Luukkaan evankeliumin 15. luvun jakeissa 11&ndash;32.

Vertaus kertoo isästä ja hänen kahdesta pojastaan. Nuorempi pojista pyysi saada perintöosansa etukäteen. Isä suostui tähän, ja poika lähti maailmalle tuhlaamaan isänsä hänelle antamaa perintöä. Köyhdyttyään poika meni sikopaimeneksi. Sika on juutalaisuudessa saastainen eläin. Pojalla oli nälkä, ja hän olisi halunnut syödä sikojen ruokaa, mutta hänelle ei annettu edes sitä. Lopulta poika palasi isänsä taloon. Hän pyysi isältään päästä tämän palvelijaksi, koska ei mielestään enää ansainnut, että häntä kutsuttaisiin tämän pojaksi. Mutta isä pyysi riemuiten poikaa tulemaan takaisin omaksi pojakseen ja järjesti juhlan poikansa paluun kunniaksi. Vanhempi poika suuttui tästä. Hän ihmetteli, miksi isä järjesti juhlan hänen vastuutonta elämää eläneelle veljelleen, vaikkei ollut koskaan järjestänyt juhlaa hänelle. Tähän isä vastasi, että tämä vanhempi poika oli jatkuvasti ollut hänen luonaan, mutta nuorempaa poikaa piti juhlia, koska hän oli ollut poissa ja sitten palannut.

Sanat *tuhlaajapoika* ja *tuhlaajapoikavertaus* ovat syntyneet jälkikäteen. Raamatussa niitä ei ole.

## Lähteet

## Aiheesta muualla

*Luukkaan evankeliumin 15. luku
Miesten 50 metrin pienoiskiväärin makuu ammunnan maailmancupin finaalissa 2008

**Miesten 50 metrin pienoiskiväärin makuu** ammuttiin maailmancupin finaalissa Bangkokissa Thaimaassa 3. marraskuuta 2008. Kilpailun voitti Australian Warren Potent tuloksella 702,2 (598+104,2).

## Aikataulu
Ajat ovat paikallista aikaa

## Ennätykset

*Perukilpailu:

*Finaali:

## Peruskilpailu

## Finaali

## Lähteet
*
*
Capriana

**Capriana** on noin 589 asukkaan kylä ja kunta Trenton maakunnassa, Italiassa. Kunnan pinta-ala on 13 neliökilometriä ja korkeus merenpinnan tasolta 1&nbsp;007 metriä. Asukastiheys on 45 as./km². Kylä sijaitsee noin 30 kilometriä koilliseen Trenton kaupungista.

## Lähteet

## Aiheesta muualla
Seppälä (Pietari)

**Seppälä** () on entinen kylä ja historiallinen kaupunginosa Pietariin kuuluvassa Siestarjoen kaupungissa Venäjällä. Se sijaitsee samannimisen rautatieaseman lähellä 30 kilometriä Pietarin keskustasta luoteeseen.

1800-luvun loppupuolella seudulle syntyi huvila-asutus. Siellä on syntynyt taiteilija Ivan Bilibin. Vuonna 1956 paikkakunta liitettiin Siestarjokeen. Lähistöllä sijaitsevat Gagarkan ja Tarhovskin metsäpuistot.

## Lähteet

## Aiheesta muualla

* Seppälä Yandexin karttasivulla 
* Seppälä Pietari-tietosanakirjassa
White Simwanza

**Whiteson Simwanza** (s. 11. joulukuuta 1984, Sambia) on sambialainen jalkapalloilija, joka edusti viimeksi Veikkausliigassa pelannutta Rovaniemen Palloseuraa. Simwanza pelaa puolustavana keskikenttäpelaajana. Sambiassa miestä on kutsuttu Sambian Rio Ferdinandiksi suurseura Manchester Unitedissa pelaavan puolustaja Rio Ferdinandin mukaan. Kookas Simwanza ei ole erityisen fyysinen pelaaja vaan perustaa pelinsä hyvään sijoittumiseen ja oikeaaikaseen liikkeeseen. Simwanzalla on hyvä potkutekniikka.

Simwanza siirtyi Rovaniemen Palloseuraan keväällä 2009. Hän saapui Rovaniemelle testattavaksi Sambiasta yhdessä Godfrey Chibangan kanssa. Onnistuttuaan Liigacupissa hän solmi RoPS:n kanssa kauden 2011 loppuun asti kestävän sopimuksen. Keväällä 2009 Liigacupissa Simwanza pelasi kaikissa RoPS:n pelaamissa peleissä avauskokoonpanossa. Kausi 2009 on sambialaisen Simwanzan 1. kausi Euroopassa. Aikaisemmin Simwanza on pelannut Afrikassa maansa pääsarjassa. Debyyttinsä Veikkausliigassa White teki FC Lahtea vastaan 28. huhtikuuta 2009. Simwanzan otteet kaudella 2009 eivät vastanneet seuran odotuksia ja miehen sopimus purettiin kauden 2009 jälkeen.

Maajoukkuetta Simwanza on edustanut 9 kertaa.

## Lähteet
Les Stroud

**Les Stroud** (s. 20. lokakuuta 1961 Mimico, Ontario) on Kanadasta kotoisin oleva muusikko, selviytymisekspertti ja elokuvaohjaaja. Ehkäpä parhaiten hänet tunnetaan sarjastaan *Survivorman* (suom. Selviytyjä), jossa hän on sekä kuvaaja että päähenkilö. Sarja tulee Discovery Channelilta ja Discovery Science -kanavalta. Hän juontaa myös kanadalaista tosi-tv-sarjaa nimeltä *[[Erämaahaaste]]* (*Survive This*). Sarjassa seurataan kahdeksaa teini-ikäistä, jotka viedään metsään jossa testataan heidän selviytymiskykyjään.

Stroud on kunnostautunut huuliharpun soittajana, ja onkin voittanut useita palkintoja sekä musiikillisista että televisiouraan liittyvistä asioista.

## Aiheesta muualla
*Virallinen kotisivu
Lazin kieli

**Lazin kieli** (laziksi *lazuri nena*) on Turkissa ja Georgiassa asuvien lazien puhuma eteläkaukasialainen eli kartvelilainen kieli. Lazi jakautuu kolmeen murteeseen. Sen lähin sukukieli on mingreli. Näitä kahta pidetään toisinaan myös saman kielen murteina. Kieltä kirjoitetaan sekä latinalaisin että georgialaisin aakkosin. Vain osia Raamatusta on käännetty laziksi.

## Puhujamäärät ja status
Kieltä puhutaan etupäässä koillis-Turkissa Mustanmeren rannalla sijaitsevassa Lazistanissa ja sen lähellä sijaitsevassa Sarpin kylässä Georgiassa. Pieniä lazinkielisiä ryhmiä asuu myös Turkin sisäosissa sekä Adžariassa ja Abhasiassa.

Vuonna 2010 lazin puhujia arvioitiin olevan 22 000 – 33 000. Kielisiirtymä turkkiin ja georgiaan puhujien kotimaasta riippuen on nopeaa, ja suurin osa puhujista on kaksikielisiä. Lazilla ei ole virallisen kielen asemaa missään maassa. Kielen katsotaan olevan uhanalainen.

## Historia
Eräät tutkijat käyttävät niistä yhteistä nimitystä *zanin kieli*. Ilmeisesti vielä 600-luvulla ne muodostivat yhtenäisen alueen, joka jakautui kahtia georgialaisten siirtyessä Mustanmeren rannalle. Keskiaikaisten lähteiden mukaan lazia puhuttiin myös paljon lännempänä Trabzonin seudulla.

Kieli toimii lazien suullisen kanssakäymisen välineenä. Ensimmäiset lazinkieliset sanat ja lauseet merkittiin muistiin 1670–1680-luvuilla. 1930-luvulla Neuvostoliitossa tehtiin epäonnistunut yritys luoda lazin kirjakieli. Turkissa laadittiin vuonna 1984 latinalaiseen kirjaimistoon perustuva aakkosto, jota on käytetty jonkin verran lazinkielisissä julkaisuissa.

## Lähteet
Mike Wilson

**Mike Wilson** (s. , Ontario, Kanada) on kanadalainen uransa lopettanut jääkiekkoilija. Puolustajana pelannut Wilson teki NHL-uransa 336 runkosarjaottelussa 16+41=57 tehopistettä.

## Tiedot
*NHL varaus:Vancouver Canucks 1. kierros 1993
*Muut joukkueet:Buffalo Sabres, Florida Panthers, Pittsburgh Penguins, New York Rangers, Tampereen Ilves
*Pituus:193 cm
*Paino:89kg

## Lähteet
* 
*
Henna Pohjola

**Henna Pohjola** (s. 1976 Varkaus) on suomalainen kuvataiteilija, joka työskentelee installaation, kuvanveiston, maalaamisen ja piirtämisen parissa. Hän on valmistunut kuvataiteen maisteriksi Kuvataideakatemiasta ja on toiselta ammatiltaan graafinen suunnittelija. Pohjolan teokset käsittelevät identiteettirooleja kulutuskeskeisessä ja informaatiorikkaassa kulttuurissa sekä moraalifilosofiaa ja eksistentialistisia kysymyksiä elämän tarkoituksesta nivoutuen aasialaisen ja länsimaalaisen jumala- ja maisemakuvauksen historiaan. Teoksissa voi nähdä viitteitä kuvataiteen historiasta, kuten renessanssitaiteesta, pyhimyskuvastoista ja Édouard Manet'n ''Olympiasta'' lähtien. Pohjola oli Taidekeskus Salmelan nuori taiteilija vuonna 2002. 

Pohjolan teoksia on ollut esillä monissa museoissa ja gallerioissa kuten Galleria Heinossa, Helsingissä. Pohjola on työskennellyt kuvataiteilijan ohella useissa palveluammateissa, joissa työnä on ollut ylittää asiakkaiden odotukset.

## Aiheesta muualla
*Henna Pohjolan CV Galleria Heinon sivuilla
Selviytyjä

**Selviytyjä** () on tv-sarja, jota juontaa kanadalainen Les Stroud. Sarjaa esitetään Discovery Channelilla.

Ohjelmassa Les Stroud jätetään erilaisille alueille yksin selviytymään viikon ajaksi. Ohjelmassa hän on muun muassa ollut Alaskassa, merellä, Kalaharin aavikolla, Labradorilla ja Amazonissa. Jaksoja on tähän mennessä kuvattu 35.

Stroudilla ei ole retkillään mitään muuta mukana kuin kamerat, satelliittipuhelin (vain hätätapauksia varten), kirves, muutama "jokapäiväinen" tavara, vaatteet, huuliharppu ja linkkuveitsi tai monitoimityökalu. Tehtävää vaikeuttaa se, että hän joutuu itse myös kuvaamaan koko matkan mukanaan useampi kamera.

Ohjelmassa Stroud selviytyy erilaisin keinoin lähes täysin luonnon antimien avulla, esimerkiksi kalastamalla tai metsästämällä. Hänelle on myös saatettu antaa mukaan rikkimenneitä varusteita joita hän voi käyttää hyödykseen. Ohjelman idea onkin simuloida erilaisia tapaturmia, kuten lentokoneonnettomuutta tai karille ajautumista.
Sota-artikla

**Sota-artikla** (, pikku jäsen) oli joidenkin valtioiden puolustusvoimissa käytössä ollut painettu luettelo, joka sisälsi otteita sotilasrikoslaista ja sotilaallisista ohjesäännöistä. Tavallisesti käytetään monikollista sota-artiklat-muotoa, koska luetteloon oli koottu monta pykälää. Pykälävalikoima sisälsi aliupseeriston ja miehistön velvollisuudet ja laiminlyöntien rangaistukset sotapalveluksen aikana.

Rooman keisari Justinianus julkaisi kirjoitelmia sotalaeista 100-luvulla, mutta varsinaisia sota-artikloja alettiin laatia Euroopassa 1300-luvulla. Sota-artiklat olivat 1500–1700-luvuilla kunkin rykmentin komentajan omalle miehistölleen laatima artiklakirje, joka luettiin värväyksen yhteydessä. Sota-artikloja kutsuttiin aiemmin myös artiklakirjoiksi. Suomessa sota-artiklat olivat sisäpalvelusohjesäännön alussa. Nimitys sota-artikla () oli käytössä Yhdysvalloissa vuoteen 1951 ja Britanniassa vuoteen 1957.

Ruotsissa Kustaa II Aadolf laati kolmikymmenvuotisen sodan aikana 1621 sota-artiklat ruotsalaisia joukkoja varten. Nämä 150 artiklaa muodostivat maan ensimmäisen sotalain, joka kuninkaan 1632 tapahtuneen kuoleman jälkeen ei enää taannut siviiliväestön suojelua. Kaarle XI:n aikana 1683 astuivat voimaan uudet sota-artiklat, jotka muun muassa takasivat suojaa sotavangeille. Ruotsin laivastoa varten julkaistiin erilliset meriartiklat 1570 ja 1685. Sota-artikloiksi kutsuttiin myös niitä vuoteen 1987 Ruotsin rikoskaaren 22 luvussa olleita säännöksiä, jotka koskivat esimerkiksi huhujen levittämistä, loikkaamista vihollisen puolelle ja maanpetosta.

## Lähteet
Shad Gaspard

**Shad Chad Javier Jesus Roman Chittick Gaspard ** (13. tammikuuta 1981 – 17. toukokuuta 2020 ) oli yhdysvaltalainen showpainija. Hänet tunnettiin parhaiten painiajoistaan World Wrestling Entertainmentin Smackdown!-brändissä, jossa hän paini yhdessä JTG:n kanssa Cryme Tyme -nimisessä joukkueessa.

Gaspard hukkui kotinsa lähettyvillä Los Angelesissa 17. toukokuuta 2020. Hän katosi lähdettyään uimaan yhdessä 10-vuotiaan poikansa kanssa. Kova virtaus yllätti heidät ja pelastajien saapuessa auttamaan Gaspard käski heitä keskittymään poikansa pelastamiseen. Kun poika oli toimitettu rannalle turvaan, oli Gaspard jo uponnut ja löytyi vasta kolme päivää myöhemmin kuolleena.

## Tiedot
* Kehänimet: Shad, Shad Gaspard, Big Daddy V
* Pituus: 198 cm
* Paino: 130 kg
* Ikä 39 vuotta
* WWE-Debyytti: Alkuvuodesta 2000
* Syntymäpaikka: Brooklyn, New York

## Painiliikkeet
* **Shad Taking Over** (STO)
* Running Big Boot
* Scoop Slam
* Sidewalk Slam

## Sisääntulomusiikki
Jim Johnstonin tekemä "In a Fix"

## Lähteet
Aikavääristymä

**Aikavääristymä** (, Kutonen on esittänyt sarjaa Suomessa nimellä *Ajan hidastajat*) on yhdysvaltalaisen Jeff Liebermanin juontama televisiosarja, jossa kuvataan erilaisia tapahtumia suurnopeuskameroilla. Ohjelmaa näytetään Discovery Channelilla.

Yleensä ohjelmaan kutsutaan mukaan joku tietyn alan erikoisosaaja, esimerkiksi tulennielijä, jonka temput kuvataan ja näytetään hidastettuina. Hidastuksessa selviää paremmin tapahtumien oikea kulku ja yksityiskohdat.

Sarjaa on kuvattu lokakuusta 2008 lähtien. Yksi jakso kestää noin 22 minuuttia.

## Lähteet
The Adventures of Super Mario Bros. 3

**The Adventures of Super Mario Bros. 3** on yhdysvaltalainen televisiosarja, joka perustuu Mario-pelisarjan peliin Super Mario Bros. 3. DIC Entertainmentin tuottamaa sarjaa esitettiin 26 jakson verran 8. syyskuuta – 1. joulukuuta 1990. 

Vuonna 1998 Finnkino julkaisi sarjan jaksot VHS-kaseteilla, joissa suomenkielisinä ääninäyttelijöinä toimivat Eero Saarinen, Tom Wentzel sekä Liisa Paatso. Vuonna 2013 Future Film julkaisi sarjan jaksot 1-24 uudella dubbauksella.

## Äänirooleissa

## Suomessa ilmestyneet julkaisut
### VHS-julkaisut
* *Super Mario Bros. 3 - Kovaa ja korkealle*
* *Super Mario Bros. 3 - Koopan kumppanit*
* *Super Mario Bros. 3 - Syvissä vesissä*
* *Super Mario Bros. 3 - Suuri seikkailu*
* *Super Mario Bros. 3 - Supervoimia*

### DVD-julkaisut
* *Super Mario Bros. Vol. 1*
* *Super Mario Bros. Vol. 2*
* *Super Mario Bros. Vol. 3*
* *Super Mario Bros. Vol. 4*
* *Super Mario Bros. Vol. 1-4*

## Katso myös
* The Super Mario Bros. Super Show!
*Super Mario World

## Lähteet
Fight Quest

**Fight Quest** on tositelevisiosarja, jota näytettiin Discovery Channelilla. Ohjelmassa kaksi henkilöä (Jimmy Smith ja Doug Anderson) matkustaa eri puolilla maailmaa harjoittelemassa eri taistelulajeja.

Harjoittelun kesto on viisi päivää, jona aikana kyseisen lajin mestarit kouluttavat heitä. Harjoittelun jälkeen he kohtaavat lajin ammattilaisen taistelussa. 

Ohjelman ensimmäinen jakso ilmestyi 28. joulukuuta 2007, ja viimeinen 10. tammikuuta 2009. Ohjelma on saatavilla DVD-boksina. Yhden jakson kesto on mainoksineen noin 60 minuuttia.

Sarjan teko lopetettiin 13 jakson (1. tuotantokausi) jälkeen.
Theodore Long

**Theodore Robert Rufus Long ** (s. 15. syyskuuta 1947) on entinen showpainituomari, manageri ja auktoriteettihahmo, joka tunnetaan parhaiten toimistaan ​​NWA:ssa, WCW:ssä ja WWE:ssä. Long toimi SmackDownin pääjohtajana kahdella toimikaudella, jotka kestivät yhteensä kuusi vuotta, sekä yhden vuoden ECW:n pääjohtajana. Vuonna 2017 hänet valittiin WWE Hall of Fameen Ron Simmonsin ja John Layfieldin toimesta.

## Ottelut
Kun Longista tuli SmackDownin! johtaja, hän toi vanhoja ottelutyyppejä takaisin ja loi uusia:

* No Mercyssä 2004, hän laittoi JBL:n ja Undertakerin Last Ride -otteluun. Ottelu muistuttaa Ambulanssi-ottelua ja Arkku-ottelua, mutta siinä pitää laittaa toinen ruumisautoon ja ajaa sillä pois. JBL voitti ensimmäisen kyseisen ottelun Heidenreichin sekaantumisen takia. Undertaker voitti toisen ottelun hakaten Mr. Kennedyn.
* No Way Outissa 2005, JBL:n piti puolustaa mestaruuttaan Big Show'ta vastaan ensimmäisessä piikkilankahäkkiottelussa. Tämä ottelutyyppi muistutti normaalia häkkiottelua, mutta tästä häkistä ei päässyt pois koska sen päällä oli piikkilankaa. Näin Long myös varmisti, ettei kukaan muu painija sekaannu otteluun. JBL voitti ottelun, kun Big Show teki hänelle Chokeslamin kehän läpi ja JBL pääsi häkin alta pakoon.
* Long toi myös takaisin King Of The Ring -turnauksen vuonna 2006 SmackDowniin!.
* Armageddonissa 2006, Long toi takaisin Inferno-ottelutyypin, jossa Kane voitti MVP:n.
* Huhtikuussa 2009, Long toi Stretcher-ottelutyypin SmackDowniin!, jossa Matt Hardy ja Jeff Hardy kohtasivat. Ottelun voitti Matt Hardy.

## Lähteet
Ghostbusters: The Video Game

**Ghostbusters: The Video Game** on Terminal Realityn kehittämä ja Atarin julkaisema kolmannen persoonan ammuntapeli. Peli on julkaistu vuonna  Pohjois-Amerikassa 16. kesäkuuta ja Suomessa 19. kesäkuuta. Peli on julkaistu PlayStation 2, PlayStation 3, PlayStation Portable, Wii, Windows ja Xbox 360 alustoille. PlayStation 3-, Windows- ja Xbox 360 -versiot on kehittänyt Terminal Reality, PlayStation 2-, PSP- ja Wii-versiot on kehittänyt Red Fly Studio. 

Vuonna 2009 on myös julkaistu Zen Studiosin saman niminen peli Nintendo DS:lle, jossa on useita eroja.

Vuonna 2019 pelistä julkaistiin uusintaversio PlayStation 4:lle, Xbox One:lle ja Nintendo Switch:lle.

Peli perustuu 1980-luvun *[[Haamujengi]]*-elokuvaan. Käsikirjoittajina toimivat Dan Aykroyd ja Harold Ramis.

## Pelaaminen
Peli sijoittuu vuoteen 1991 ja New Yorkiin, Haamujengin kotikaupunkiin. Pelaajan tavoitteena on liittyä maineikkaan Haamujengin jäseneksi ja napata mahdollisimman monta haamua ja kerätä rahaa.

## Muuta
Pelin ikäraja on PlayStation 3:lle 12, mutta PlayStation 2:lle 7. PS2:n pelin ikärajaan vaikuttaa se, että hahmot ovat lähinnä näyttelijöiden karikatyyrejä.

## Vastaanotto
Pelin Wii-versio on saanut GameSpotin arvostelussa arvosanaksi 8/10.

Pelin uusintaversio on saanut IGN:n arvostelussa arvosanaksi 6/10.

## Ääninäyttelijät

## Lähteet

## Aiheesta muualla
* 
* 
*
Hummerimiehet

**Hummerimiehet** () on dokumentaarinen tosi-tv-ohjelma, joka käsittelee hummerinkalastusta Pohjois-Atlantilla Georges Bankilla. Ohjelmaa on Suomessa esittänyt ainakin Discovery Channel. Sekä juontajana että tuottajana toimii Thom Beers.

Ohjelmassa eniten huomiota on saanut *Dragon Lady* -niminen alus ja sen kapteeni Scott Christopher. Mukana on myös muutamia muitakin kalastusaluksia. Ohjelma on hyvin samankaltainen kuin Hengenvaarallinen saalis, joskin tapahtumapaikka on eri.
ISport International

**ISport International** oli brittiläinen autourheilutalli, joka kilpaili GP2 ja Aasian GP2-sarjoissa. Talli voitti GP2:ssa kerran kuljettajien ja tallien mestaruuden. Talli voitti mestaruuden myös Aasian GP2-sarjassa kaudella 2009-10 Davide Valsecchin voimin. Talli ei saavuttanut näiden jälkeen suurta menestystä ja vetäytyi lopulta sarjasta vuoden 2013 alkupuolella välttääkseen ajautumista konkurssiin. Tallin korvasi venäläinen Russian Time -talli.

## GP2-tulokset

 GP2-finaali 2011 oli GP2-kauden 2011 ulkopuolinen finaali.

## Aasian GP2 -tulokset

## Lähteet

## Aiheesta muualla

*Tallin kotisivut
Vieras (romaani)

**Vieras** () on yhdysvaltalaisen kirjailijan Stephenie Meyerin romaani vuodelta 2008. Teos on tyylilajiltaan scifivaikutteinen ja Meyerin ensimmäinen aikuisille lukijoille suunnattu romaani. Teoksessa maapallon ovat valloittaneet Sieluiksi itseään kutsuvat avaruusolennot. Sielut ovat pieniä moniulokkeisia olentoja, jotka ottavat ihmisruumiin valtaansa kiinnittymällä tämän hermojärjestelmään. Tarinan pääosassa on muukalainen Vaeltaja, joka yrittää ottaa haltuunsa Melanie-nimisen naisen ruumiin. Ihmisten vastarintaliikkeeseen kuulunut Melanie onnistuu kuitenkin vastustamaan muukalaista, jolloin hänen kehossaan jäävät elämään molempien tietoisuudet. Vaeltaja huomaa pian jakavansa paitsi Melin ruumiin myös hänen tunteitaan. Melaninen rakastettu Jared ei kuitenkaan tiedä, että Mel jatkaa elämäänsä Vaelin päässä. Myös yksi luolissa asuvista ihmisistä, Ian, mutkistaa asioita.

Meyer on kirjoittamassa *Vieraalle* jatko-osaa *The Seeker*, jonka jälkeen ilmestyy vielä kolmas osa, *The Soul*. Julkaisuaikaa ei tiedetä. *Publishers Weekly* -lehti kertoo *Vieraan* myyneen vuonna 2008 1,2 miljoonaa kappaletta ja olleen aikuisille suunnatun kaunokirjallisuuden kolmanneksi myydyin kovakantinen kirja Yhdysvalloissa. Teos sai myös negatiivista palautetta ja esimerkiksi voitti Delete Key Award -”palkinnon” huonoimmasta kirjasta vuonna 2009. Suomeksi *Vieras* julkaistiin 11. maaliskuuta 2009. Sen käänsi Pirkko Biström ja kustansi WSOY. 

## Elokuva
Syyskuussa 2009 tuottajat Nick Wechsler, Steve ja Paula Mae Schwartz hankkivat elokuvaoikeudet Meyerin teokseen. Vuonna 2013 ilmestyneen elokuvasovituksen käsikirjoitti ja ohjasi Andrew Niccol. 

## Lähteet
Ahavarotta

**Ahavarotta** (*Rattus adustus*) on rottien sukuun kuuluva jyrsijä. Laji tunnetaan ainoastaan sen holotyypistä, joka on peräisin indonesialaiselta Engganon saarelta Sumatran länsipuolella. Ainoa havainto on 1920-luvulta, joten ahavarotta saattaa olla kuollut sukupuuttoon.

Vaikka Sody määritteli ahavarotan alun perin omaksi lajikseen, hän listasi sen myöhemmin mustarotan alalajiksi.

## Lähteet

## Aiheesta muualla
* ITIS: Rattus adustus
Lahden taidemuseo

**Lahden taidemuseo** oli Lahdessa sijaitseva alueellinen vastuumuseo, joka yhdistettiin Lahden visuaalisten taiteiden museo Malvaan. Lahden taidemuseo oli perustettu vuonna 1950. Taidemuseon yhteydessä on toiminut vuodesta 1975 lähtien Julistemuseo. Museo on toiminut myös Päijät-Hämeen aluetaidemuseona vuodesta 1980 vuoteen 2020.

Vuonna 2018 Lahden taidemuseoon tutustui 16&nbsp;612 kävijää, joista 6&nbsp;056 vierailijalle kirjattiin ilmaiskäynti.

Taidemuseo avautui vuonna 2022 uusissa tiloissa, kun Lahden visuaalisten taiteiden museo Malva avautui Malski-keskuksen yhteyteen.  Aiemmin taidemuseo sijaitsi Lahden ydinkeskustassa, virastotalon yhteydessä, osoitteessa Vesijärvenkatu 11. Lahden taidemuseo/julistemuseo on osa Lahden kaupunginmuseota.

## Veistokset
Lahden taidemuseo hallinnoi lukuisia Lahden kaupungin alueella olevia ulkoveistoksia.

## Katso myös
*Lahden kansainvälinen julistetriennaali

## Lähteet
Đồng Hới

**Đồng Hới** on Quảng Bìnhin maakunnan pääkaupunki Vietnamin keskiosassa. Kaupungissa on vuoden 2009 väestönlaskennan mukaan 76&nbsp;058 asukasta ja sen pinta-ala on 155,54 neliökilometriä. Kaupungin asukastiheys on siten 489 asukasta neliökilometrillä.

Phong Nha-Kẻ Bàngin kansallispuisto sijaitsee 50 kilometriä kaupungista pohjoiseen. Đồng Hớin lentoasema sijaitsee 6 kilometriä kaupungin keskustan pohjoispuolella.

## Aluejako
Đồng Hới jakautuu kuuteentoista osaan: kymmeneen urbaaniin kaupunginosaan () ja kuuteen maaseutukuntaan ().

## Lähteet

## Aiheesta muualla

*Kaupungin kotisivut
.su

**.su** on Neuvostoliiton Internet-maakoodi verkkotunnuksia varten. Neuvostoliiton kaatumisesta huolimatta tunnus on yhä käytössä. Koodi on lyhenne sanoista ”Soviet Union”. Sitä käyttävät erityisesti verkkorikolliset. .su päätteisiä verkkosivuja oli tammikuussa 2023 noin satatuhatta.

## Lähteet
Luukku.com

**Luukku.com** on norjalaisen Fjordmail Technologiesin sähköpostipalvelu. Sen perusversio on ilmainen, mutta valitsemalla maksullisen Luukku Plus -version saa käyttöönsä 500 megatavua lisätilaa, roskapostisuojan, virusturvan sekä Outlook Express -tuen. Edellä mainituista lisäpalveluista kaikki paitsi Outlook Express -tuen voi myös tilata erikseen. Erikseen tilattavissa on myös 100 megatavun lisätila. Luukku.com siirtyi Fjordmailin omistukseen MTV:ltä 1. helmikuuta 2022. Luukku.com on maksullinen 24. toukokuuta 2022 alkaen.

## Lähteet
Coraline varjojen talossa

**Coraline varjojen talossa** () on Neil Gaimanin vuonna 2002 ilmestynyt teos.

Kirja on palkittu Hugo-palkinnolla (paras pitkä novelli) vuonna 2003, Bram Stoker -palkinnolla (paras nuortenkirja) vuonna 2003, Locus-palkinnolla (paras nuortenkirja) vuonna 2003 ja Nebula-palkinnolla (paras pitkä novelli) vuonna 2004.

Kirjaan perustuva elokuva *[[Coraline ja toinen todellisuus]]* valmistui vuonna 2009. Se oli ensimmäinen 3D-tekniikkaa käyttämällä kuvattu stop motion -teräväpiirtoanimaatio.

## Juoni

Yhtenä tavallisen harmaana päivänä Coraline tutkii uutta kotiaan ja löytää salaperäisen, umpeen muuratun oven. Äiti selittää hänelle oven vienneen joskus viereiseen asuntoon. Eräänä yönä ovi on raollaan. Coraline kulkee ovesta kaameaan rinnakkaismaailmaan, jossa on toinen aivan samanlainen koti, ja jossa häntä odottavat hänen toiset vanhempansa. He ovat aivan kuin Coralinen äiti ja isä – paitsi että heillä on paperinvalkea iho, hämähäkkimäisen pitkät, ohuet sormet ja silmien paikalla mustat napit. Toinen koti vaikuttaa aluksi ihanalta. Ruoka on herkullista, kissat osaavat puhua, ja rakastavilla vanhemmilla on aikaa leikkiä Coralinen kanssa. Mutta kun Coraline haluaa takaisin oikeaan kotiinsa, toinen äiti ei pidäkään ajatuksesta. Hän haluaa Coralinen viipyvän heidän luonaan ikuisesti.

## Lähteet

## Aiheesta muualla
* Kimmo Rantanen: Satu pelkojen voittamisesta. Turun sanomat 11.9.2003. 
* Vesa Sisättö: Coraline on lasten kauhua . Helsingin Sanomat 6.10.2003.
* Sari Peltoniemi: Coraline varjojen talossa . Kalaksikukko 12.2.2004.
Riisivainiorotta

**Riisivainiorotta** (*Rattus argentiventer*) on rottien sukuun (*Rattus*) kuuluva jyrsijä. Se on hyvin levinnyt Etelä-Aasiassa.

Riisivainiorotta viihtyy parhaiten ihmisten viljelemillä riisipelloilla ja nurmilla. Sen ruokavalioon sisältyy hyönteiset, siemenet, pähkinät, riisi, kasvikset ja hedelmät.

## Lähteet

## Aiheesta muualla
*ITIS: ''Rattus argentiventer''
Vinoristi

**Vinoristi** on heraldinen airutkuvio, jonka reunasta reunaan toistensa yli kulkevat palkit muodostavat X:nmuotoisen kuvion. Jos vinoristin päät eivät yllä kilven reunoihin saakka, vinoristiä kutsutaan irtonaiseksi.

Vinorististä käytetään myös nimitystä Andreaan tai Andreaksen risti, mutta joissakin maissa se on tällöin tarkasti määritelty sinisellä kilvellä olevaksi hopeiseksi vinoristiksi. Legendan mukaan apostoli Andreas kuoli marttyyrikuoleman tämänmuotoisella ristillä. Samantyyppinen tarkka kuvaus on olemassa myös Pyhän Patrikin ristille, joka eräissä maissa on määritelty hopeisella kilvellä olevaksi punaiseksi vinoristiksi.

## Lähteet
*
Kinabalunrotta

**Kinabalunrotta** (*Rattus baluensis*) on rottien sukuun (*Rattus*) kuuluva jyrsijälaji. Sitä esiintyy vain Malesiassa.

## Lähteet

## Aiheesta muualla
*ITIS: ''Rattus baluensis''
Padanginrotta

**Padanginrotta** (*Rattus annandalei*) on rottien sukuun (*Rattus*) kuuluva jyrsijä. Se on levinnyt laajalle Indonesian saaristossa.

## Lähteet

## Aiheesta muualla
* Laji.fi: Padanginrotta (''Rattus annandalei'')
* UniProt: Taxonomy - ''Rattus annandalei'' 
* Global Biodiversity Information Facility (GBIF): ''Rattus annandalei''
Indiana Jones and the Staff of Kings

**Indiana Jones and the Staff of Kings** on Artificial Mind and Movementin kehittämä ja LucasArtsin julkaisema toimintaseikkailupeli, joka perustuu Steven Spielbergin ja George Lucasin luomaan Indiana Jones -hahmoon. Peli julkaistiin kesäkuussa 2009 PlayStation 2:lle, PlayStation Portablelle, Wiille ja Nintendo DS:lle. Pelissä Indiana Jones etsii kadonnutta oppi-isäänsä Charles Dickinsonia ja samalla jäljittää Mooseksen sauvaa, jota Dickinson oli etsimässä.

## Aiheesta muualla
*
Periodika

**Periodika** () on Petroskoissa Venäjällä toimiva valtiollinen lehti- ja kirjankustantamo. Karjalan tasavallan hallitus perusti sen vuonna 1991 suomen-, karjalan- ja vepsänkielisten lehtien julkaisua varten. 

Nykyään kustantamoon kuuluu 5 sanoma- ja aikakauslehteä: suomenkielinen *[[Karjalan Sanomat]]*, kulttuurilehti *[[Carelia]]*, lastenlehti ''Kipinä'', aunuksenkarjalan ja vienankarjalan murteella ilmestyvä *[[Oma Mua]]* sekä vepsän- ja venäjänkielinen *[[Kodima]]*. Varsinaiskarjalainen ''Vienan Karjala'' ja *Oma Mua* yhdistyivät vuonna 2014. Vuodesta 1998 lähtien kustantamo on julkaissut myös suomen-, karjalan- ja vepsänkielisiä kirjoja sekä venäjänkielistä kotiseutukirjallisuutta. Vuosina 1998–2006 sen kustannuksella ilmestyi yli 140 kirjaa ja vihkosta.

Periodika-kustantamo kuuluu Karjalan tasavallan kansallisuuspolitiikan ja uskontosuhteiden ministeriön alaisuuteen. Sen johtajana toimii vuodesta 2017 lähtien Natalja Sinitskaja. Hänen edeltäjänsä oli Lidija Rämönen.

Syyskuun 23. päivänä 2020 Periodika-kustantamo avasi viisikielisen, kustantamon julkaisujen resursseja ja sisältöjä kokoavan ja täydentävän Oma Media -verkkoportaalin. Verkkosivusto julkaisee myös uutisia; portaalisivuston kielet ovat venäjä, suomi, karjala, vepsä ja englanti. Samalla kustantamo lopetti omien julkaisujensa aiempien verkkosivustojen päivittämisen. Joulukuussa 2020 sivusto kertoi olevansa betatestausvaiheessa, ja osaa sivustojen sisällöstä ei ollut tällöin käännetty esimerkiksi suomeksi tai karjalan kielelle. 

Lokakuun 23. päivänä 2024 Periodika ilmoitti lopettavansa määräämättömäksi ajaksi suomen-, karjalan- ja vepsänkielisten lehtiensä ja aikakauslehtiensä julkaisun rahoituksen puutteen takia, mutta seuraavana päivänä kerrottiin niiden julkaisun sittenkin jatkuvan. 
 
## Lähteet

## Aiheesta muualla
* Periodikan sivusto (huom. https-salaamaton, tietoturvaltaan heikko sivusto) 
* Oma Media  -portaali  (omamedia.ru)
Koripallon Kreikan cup

**Koripallon Kreikan cup** tai **Helleeninen cup** on vuosittain järjestettävä Kreikan koripallon cup. Kilpailu on järjestetty vuodesta 1976, ja sarjaa ylläpitää Kreikan koripalloliitto. Vuosina 1995–2004 pelisysteeminä oli Final Four, mutta siitä päätettiin kuitenkin luopua. Cupin menestynein joukkue on Panathinaikos BC kahdellakymmenellä mestaruudellaan.

## Mestarit

## Sijoitukset joukkueittain

## Aiheesta muualla
*Virallinen kotisivu 
*www.basket.gr
.ad

**.ad** on Andorran Internet-maakoodi verkkotunnuksia varten. Sitä hallinnoi Servei de Telecommunicacions d’Andorra. Tunnus otettiin käyttöön vuonna 1996.

## Rekisteröinti

*Office for State Emblems and Signsin* täytyy esihyväksyä rekisteröinnit.

## Tunnukset

Kolmannen tason tunnuksia **.nom.ad** käytetään yksityishenkilöiden sivuilla.

## Lähteet

## Aiheesta muualla
* IANA.ad 
* STA:n kotisivu
.ae

**.ae** on Arabiemiraattien Internet-maakoodi verkkotunnuksia varten. Tunnus otettiin käyttöön vuonna 1992 ja sitä hallitsee .ae Domain Administration (aeDA).

## Toisen ja kolmannen tason rekisteröinnit

*.ae - yritykset, yhdistykset tai yksityishenkilöt
*.co.ae - yritykset
*.net.ae - verkkopalveluntarjoajat
*.gov.ae - hallitus ja ministeriöt
*.ac.ae - kolleget, yliopistot tai akademinen instituutti
*.sch.ae - julkiset ja yksityiset koulut
*.org.ae - ei-kaupalliset yhdistykset
*.mil.ae - armeija
*.pro.ae - ammattilaiset
*.name.ae - yksityishenkilöt

## .ae:n uudelleen valtuuttaminen

.ae oli alun perin valtuutettu UUNETille. Myönnettyään, että tunnusta pitäisi hallinnoida maan sisällä, tunnus siirrettiin Etisalatille. Siitä alkaen Etisalat on ollut vastuussa tunnuksen toiminnasta.

GITEX 2006:n aikana TRA ilmoitti, että .ae siirretään Etisalat/UAEniciltä TRA:lle. 

## Valtuutetut rekisterinpitäjät

25. kesäkuuta 2009 valtuuttettuja rekisterinpitäjiä oli 15:
*UAENic/Etisalat
*Du
*Ascio
*Instra
*Mark Monitor
*IP Mirror
*Innter.Net
*Engage.ae/AEserver
*101Domain
*InterNetworX
*CPS-Datansysteme
*Safenames
*123Domain
*Consultix
*Internetx

## Rekisterinpitäjien välinen yhteys

Rekisterinpitäjät voivat siirtää tunnuksiaan toiselle sillä ehdolla, että he antavat tunnuksen salasanan. Salasanan voi saada takaisin .aeDA:n nettisivujen kautta password-recovery.aeda.net.ae. Tämän salasanan saamisen jälkeen rekisterinpitäjät voivat toimittaa sen hankitulle rekisterinpitäjälle, joka voi siirtää sen ilman, että on tekemisissä tappiollisen rekisterinpitäjän kanssa.

## Tunnuksen hinnoittelu

.ae-tunnuksen hinta on 30 USD - 200 USD, riippuen tarjoajasta ja tuen tasosta, ja tunnukseen sisältyvistä palveluista.

.ae:n hinnat ovat pudonneet huomattavasti sitten sen käyttöönoton. Ennen elokuuta 2008 Etisalatin tarjoamien tunnusten hinta oli 41 USD vuodessa, kun taas ac.ae, org.ae, gov.ae ja sch.ae tarjosivat sen noin 20 USD hintaan. Kansainväliset tarjoajat veloittivat noin 100-200 USD kattaakseen rekisteröintiprosessin.

Elokuun 2008 jälkeen .ae-tunnuksen rekisteröinnin hinta kansainvälisillä tarjoajilla laski niinkin alas kuin 30 USD. Etisalatin hinta on korjaantunut 41 USD.

## Tunnuslaskuri

Gitex2008:n aikana aeDA:n tunnuslaskuri näytti yli 90 000 rekisteröityä tunnusta, tehden siitä laajimman Arabian alueen maatunnus-rekisterin.

## IDN- ja arabialaiset tunnukset

Televiestintäalan ja .ae-tunnuksen hallinnoitsija (aeDA) osoittivat suurta kiinnostusta tehdäkseen UAE:sta ensimmäisen maan, joka tarjoaa tunnuksia arabialaisilla kirjaimilla. Tämä saadaan valmiiksi, kun ICANN saa kaikki valmistelut päätökseen ja ei-latinalaiset kirjaimet tulevat ensi kertaa käyttöön TLD-tasolla.

## Lähteet

## Aiheesta muualla
*.ae Domain Administration (.aeDA) 
*UAEnic
*IANA.ae
Marco Tuokko

**Marco Tuokko** (s. 27. maaliskuuta 1979 Raisio) on suomalainen uransa päättänyt jääkiekkoilija. Tuokko oli pelipaikaltaan vasen laitahyökkääjä ja hänen mailakätisyytensä oli vasen. Hän pelasi urallaan yli 300 ottelua SM-liigassa ja 200 ottelua Elitserienissä.

Tuokko on Raision Nuorisokiekon kasvatti. Tuokko pelasi TPS:n riveissä kaudella 1995–1996 B-juniorina SM-sarjassa. Samalla kaudella Tuokko siirtyi I-divisioonassa pelaavan Kiekko-67:n riveihin. Seuraavalla kahdella kaudella Tuokko jatkoi TPS:ssä ja pelasi ensimmäiseksi A-nuorissa ja seuraavalla SM-sarjan B-nuorissa. Hän pelasi samalla kaudella taas Kiekko-67:n riveissä.

Vuosina 1998–2005 Tuokko pelasi TPS:ssä SM-liigaa voittaen kolme mestaruutta ja yhden hopean. Tuokko siirtyi kaudeksi 2005–2006 Elitserieniin pelaamaan seuraan Mora IK, jota valmensi Harri Rindell. Hän jatkoi seurassa vielä kaksi kautta. Yhdellä kaudella seura putosi korkeimmalta sarjatasolta Allsvenskaniin.

Kaudella 2008–2009 Tuokko jatkoi Elitserienissä, tällä kertaa MODO Hockeyn riveissä. Sopimus oli kaksivuotinen. Kahden MODO-kauden jälkeen Tuokko palasi vuoden sopimuksella Moraan kesällä 2010.

Tuokko pelasi ensimmäisen ottelunsa TUTO:n paidassa 15. tammikuuta 2014 tehoin 0+0.

## Tilastot

## Lähteet

## Aiheesta muualla
*
* 
*
Trinkatinrotta

**Trinkatinrotta** (*Rattus burrus*) on rottien sukuun (*Rattus*) kuuluva intialainen jyrsijälaji. Ensimmäistä kertaa vuonna 1902 havaittu trinkatinrotta on erittäin uhanalainen. Se on endeeminen Intiassa.

## Lähteet

## Aiheesta muualla
*ITIS: ''Rattus burrus''
.fj

**.fj** on Fidžissä vuonna 1992 käyttöönotettu Internet-maatunnus. Tunnusta hallinnoi *University of the South Pacific*.

## Toisen tason tunnukset
* ac.fj
* biz.fj
* com.fj
* info.fj
* mil.fj
* name.fj
* net.fj
* org.fj
* pro.fj
* ac.fj
* gov.fj
* school.fj

## Lähteet
Bonthainrotta

**Bonthainrotta** (*Rattus bontanus*) on rottien sukuun (*Rattus*) kuuluva jyrsijä. Sitä esiintyy vain Sulawesin lounaisosissa Indonesiassa.

## Lähteet

## Aiheesta muualla
*ITIS: ''Rattus bontanus''
Karri Kivi

**Karri Sakari Kivi** (s. 31. tammikuuta 1970 Turku) on suomalainen jääkiekkovalmentaja ja entinen puolustaja.

## Pelaajaura
Kivi pelasi juniorina Ilveksen A-nuorten joukkueessa 1986–1988 ennen ammattilaisuraansa SM-liigan Ilveksessä vuosina 1988–1991, TPS:ssä 1991–1992, Ässissä 1992–1997 ja Kärpissä 1998–2001 (I divisioonassa kaudet 1998–2000). Hän pelasi myös Tukholman AIK:ssa kauden 1997–1998.

## Valmennusura
Pelaajauransa jälkeen Kivi siirtyi valmentajaksi. Kaudesta 2002–2003 lähtien hän oli Ässissä Mika Toivolan kakkosvalmentajana hopeakauteen 2005–2006 saakka. Hän siirtyi kaudeksi 2006–2007 päävalmentajaksi FPS:aan. Vuosina 2007–2009 hän valmensi Ässien A-juniorit hopealle (2008) ja neljänneksi (2009).

Kaudelle 2011–2012 Kivi valittiin Ässien uudeksi päävalmentajaksi. Kivi oli jo aikaisemmin toiminut Ässien liigajoukkueen valmennuksessa apuvalmentajana Ässien senhetkisen urheilujohtajan Mika Toivolan sekä Alpo Suhosen ja Pekka Rautakallion valmennustiimeissä. Kaudella 2012–2013 Kivi valmensi Porin Ässät Suomen mestaruuteen. Kauden jälkeen Kivi palkittiin Kalevi Numminen -palkinnolla kauden parhaana valmentajana.

Kivi toimi Suomen alle 20-vuotiaiden maajoukkueen päävalmentajana 2013–2014. Joukkue voitti vuoden 2014 maailmanmestaruuskilpailuissa kultaa. Toukokuussa 2014 Kivi teki kaksivuotisen sopimuksen KHL-joukkue Traktor Tšeljabinskin kanssa ja jätti nuorten maajoukkueen. Kivi irtisanottiin Traktor Tšeljabinskin päävalmentajan tehtävästä 22.10.2014. 4. marraskuuta 2015 tiedotettiin, että Kivi siirtyy kaudesta 2016–2017 alkaen Tampereen Ilveksen päävalmentajaksi kaksivuotisella kevääseen 2018 kestävällä sopimuksella. Heikon runkosarja-alun jälkeen Kivi irtisanottiin tehtävistään 30. syyskuuta 2019. Silloin 7 pelatun pelin jälkeen oli Ilveksellä koossa 3 sarjapistettä eli yhden voiton verran. 23. marraskuuta 2021 Kivi palasi Ässiin korvaamaan päävalmentajan paikalta potkut saaneen Ari-Pekka Selinin.

## Muuta
Kivi valittiin vuoden 2013 positiivisimmaksi porilaiseksi, ja samana vuonna hänet palkittiin myös Suomen Jääkiekkoliiton ojentamalla Kalen Kannulla, toukokuussa 2013. Kalen kannu on Kalervo Kummolan lahjoittama erikoispalkinto, joka jaetaan jääkiekkovaikuttajalle merkittävän kiekkoteon johdosta Liiga-gaalassa.  

Kivi ja laulaja Olli Lindholm (1964–2019) olivat läheisiä ystävyksiä Lindholmin kuolemaan asti. 

## Lähteet
*
*

### Viitteet
Ruskorotta

**Ruskorotta** (*Rattus colletti*) on rottien sukuun (*Rattus*) kuuluva jyrsijä. Sitä esiintyy vain Australiassa, jossa se on hyvin elinvoimainen.

## Lähteet

## Aiheesta muualla
*ITIS: Rattus colletti
Sulanrotta

**Sulanrotta** (*Rattus elaphinus*) on rottien sukuun (*Rattus*) kuuluva jyrsijä. Sitä esiintyy vain Indonesiassa.

## Lähteet

## Aiheesta muualla
* ITIS: Rattus elaphinus
Andrei Potaitšuk

**Andrei Aleksandrovitš Potaitšuk** (, s. 18. elokuuta 1970 Temirtau, Kazahstanin SNT, Neuvostoliitto) on venäläinen entinen jääkiekkoilija.

## Ura
Potaitšuk lähti 16-vuotiaana 500&nbsp;000 asukkaan Temirtausta Moskovaan, jossa hän pelasi seitsemän kauden ajan Krylja Sovetovissa ja opiskeli valmentajaksi. Hän pelasi myös kolme kautta Tšekin Extraligan Sparta Prahassa ennen siirtymistään Suomen SM-liigaan kaudeksi 1997–1998. Hän aloitti HPK:ssa, mutta siirtyi kesken kauden Ässiin, jota hän edusti vuoteen 2000 asti. Kaudet 2000–2003 hän pelasi Kärpissä, jossa hän saavutti viimeisellä kaudellaan SM-hopeaa.

Suomen reissunsa jälkeen Potaitšuk palasi Venäjälle Moskovan alueen Himikiin, josta hän jatkoi Metallurg Novokuznetskin ja Dmitrovin kautta Krylja Sovetoviin. Potaitšuk pelasi myös Venäjän maajoukkueessa vuoden 1996 MM-kilpailuissa.

Potaitšuk päätti pelaajauransa kauteen 2007–2008 ja on sittemmin siirtynyt valmennustehtäviin. Kaudella 2008–2009 hän toimi Moskovan Spartakin apuvalmentajana.

## Tilastot

## Lähteet
*
*
*

### Viitteet
Enganonrotta

**Enganonrotta** (*Rattus enganus*) on rottien sukuun (*Rattus*) kuuluva jyrsijä. Se on puutteellisesti tunnettu rottalaji Indonesian Enggano-saarelta. Harvinaisuus johtuu rotalle suotuisan elinympäristön katoamisesta Enggano-saarelta.

## Lähteet

## Aiheesta muualla
* ITIS: ''Rattus enganus''
.ph

**.ph** on Filippiinien vuonna 1990 käyttöön ottama Internet-maatunnus. Tunnusta hallinnoi *PH Domain Foundation*.

Tunnuksen alidomaineja ovat:
.com.ph, .org.ph, .net.ph, .mil.ph (armeijan käyttöön), .ngo.ph, .i.ph, uni.ph, .edu.ph (opetustarkoituksiin), .gov.ph (hallitus).

## Lähteet
.az

**.az** on Azerbaidžanin vuonna 1993 käyttöön ottama Internet-maatunnus. Sitä hallinnoi *Azerbaijan Communications*. 

Tunnuksen alidomainit ovat: com.az, net.az, int.az, gov.az, org.az, .edu.az, .info.az, .pp.az, .mil.az, .name.az, .pro.az ja .biz.az.

## Lähteet
Amstel Gold Race 2005

**Amstel Gold Race 2005** oli järjestyksessään 40. maantiepyöräilyn Amstel Gold Race -kilpailu. Se käytiin 251&nbsp;kilometrin reitillä Maastrichtista Valkenburgiin 17. huhtikuuta 2005.

Kylmässä säässä ajettua kilpailua oli käyty kymmenen kilometriä, kun kärkeen oli muodostunut neljän ajajan irtiottoryhmä: Erwin Thijs, Alain Van Katwijk, Andri Hrivko ja Christophe Moreau. 57 kilometrin kohdalla he olivat 12 ja puoli minuuttia pääjoukon edellä. Van Katwijk putosi ryhmästä ensin ja Hrivko 125&nbsp;kilometrin ajon jälkeen. 

Léon van Bon hyökkäsi pääjoukosta 193&nbsp;kilometrin kohdalla saaden muutamaa kilometriä myöhemmin seurakseen Steffen Wesemannin. Thijs ja Moreau olivat tällöin vielä viisi minuuttia karkumatkalla, mutta tulivat tavoitetuksi 220&nbsp;kilometrin irtioton jälkeen, Kruisbergin nousussa. Seuraavassa nousussa, Eyserboswegissä, Wesemann karkasi Van Bonilta, mutta sai pian seurakseen David Etxebarrian, Mark Lotzin ja Karsten Kroonin. He olivat Keutenbergin nousussa, 12 kilometriä ennen maalia, 35 sekuntia pääjoukon edellä. 

Yhdeksän kilometriä ennen maalia neljä kärkiajajaa olivat kymmenen sekuntia edellä 30 ajajan suuruista pääjoukkoa. Karkulaiset tavoitettiin juuri ennen kilpailun päättänyttä Caubergin nousua. Rabobank-talli yritti vuorovedolla pedata voittoa kirimiehelleen Oscar Freirelle. Erik Dekkerin ja Karsten Kroonin jälkeen viimeisenä vetomiehenä oli Michael Boogerd. Danilo Di Lucan hyökätessä 300&nbsp;metriä ennen maalia Boogerd lisäsi vauhtia ja Freire putosi hänen kyydistään. Di Luca ohitti Boogerdin 150&nbsp;metriä ennen maalia voittaen kilpailun. Boogerd, vuoden 1999 voittaja, sijoittui neljännen kerran Amstel Gold Racessa toiseksi. Mirko Celestino oli kolmas. 

## Tulokset

## Lähteet
*Kilpailuraportti www.cyclingnews.com-sivustolla
Zugdidin piirikunta

**Zugdidin piirikunta** () on piirikunta Samegrelo ja Zemo Svanetin hallintoalueella Georgian länsiosassa Abhasian rajalla. Piirikunnassa on noin 62&nbsp;511 asukasta (2014) ja sen pinta-ala on 682 neliökilometriä. Sen keskus on Zugdidin kaupunki, joka toimii myös koko hallintoalueen pääkaupunkina.

Enguri-joki virtaa piirikunnan alueella ja laskee Mustaanmereen Anakliassa.

## Lähteet

## Aiheesta muualla
Maciej Lampe

**Maciej Bolesław Lampe** (s. 5. helmikuuta 1985 Łódź) on puolalainen koripalloilija.

## Ura
Lampe syntyi Puolassa, mutta varttui Ruotsissa. Hän pystyykin puhumaan ruotsia. Hän pelasi nuoruutensa *Alvik Stockholmissa*, josta hän siirtyi 14-vuotiaana pelaamaan Real Madridin nuoriin. Hän pääsi pelaamaan Real Madridin edustusjoukkueeseen kaudella 2001–2002, jolloin hän oli nuorin Euroliiga-pelaaja. Koska hän ei ollut vielä täysin miesten tasolla, hänet lainattiin Complutense-yliopiston joukkueeseen, joka pelasi toiseksi korkeimmalla tasolla. 

Vuoden 2003 NBA-draftissa New York Knicks varasi hänet numerolla 30. Vuonna 2004 hänet vaihdettiin Phoenix Sunsiin, jossa hänestä tuli nuorin pelaaja, joka on koskaan pelannut Phoenixin edustusjoukkueessa runkosarjaottelussa. Kaudella 2004-2005 hän pussitti myös NBA-ennätyksensä: 17 pistettä Milwaukee Bucksia vastaan. 2005 hänet lähetettiin New Orleans Hornetsiin ja 2006 hänet vaihdettiin Houston Rocketsiin. NBA-uransa aikana hän teki keskimäärin 3,4 pistettä ja otti 2,2 levypalloa peliä kohden.

NBA:sta hän palasi Eurooppaan ja meni pelaamaan ULEB Eurocupia Dynamo Pietariin. Joukkue meni kuitenkin pian konkurssiin, kun Pietarin kaupunki ei pystynyt tukemaan seuraa. Lampe teki sopimuksen Himkin kanssa, jonka kanssa hänellä oli sopimus vuoteen 2011 saakka. Sopimus oli arvoltaan 1,5 miljoonaa euroa.

Kaudeksi 2009–2010 Lampe siirtyi Maccabi Tel Aviviin yhden vuoden sopimuksella.

## Lähteet

## Aiheesta muualla

* Maciej Lampe Europe Stats Basketball-Reference.com 
* Eurocupin pelaajaprofiili 
* NBA:n pelaajaprofiili
Persianlahden valioliiga

**Persianlahden valioliiga** () on Iranin jalkapallon pääsarja.

## Joukkueet 2024–2025
* Aluminium Arak FC
* Chadormalou Ardakan SC
* Esteghlal FC
* Esteghlal Khuzestan FC
* Foolad FC
* Gol Gohar Sirjan FC
* Havadar SC
* FC Kheybar Khorramabad
* Malavan FC
* Mes Rafsanjan FC
* FC Nassaji Mazandaran
* Persepolis FC
* Sepahan SC
* Shams Azar FC
* Tractor SC
* Zob Ahan Esfahan FC

## Iranin mestarit

Iranin mestaruudesta on pelattu vuodesta 1973 lähtien. Vuosina 1973–1978 mestaruus ratkottiin Takht Jamshid Cupissa. Vuosina 1978–1989 mestaruudesta ei pelattu. Vuosina 1989–1990 mestaruussarja oli nimeltään Qods League ja vuosina 1991–2001 Azadegan League. Vuodesta 2001 sarjaa on pelattu sen nykyisellä nimellä. Eniten mestaruuksia on teheranilaisseuroilla Persepolis FC:llä (8) ja Esteghlal FC:llä (6). 

* **1973–1974** Persepolis FC
* **1974–1975** Taj
* **1975–1976** Persepolis FC
* **1975–1976** Persepolis FC
* **1976–1977** Pas Tehran
* **1977–1978** Pas Tehran
* **1989–1990** Esteghlal FC
* **1991–1992** Pas Tehran
* **1992–1993** Pas Tehran
* **1993–1994** Saipa FC
* **1994–1995** Saipa FC
* **1995–1996** Persepolis FC
* **1996–1997** Persepolis FC
* **1997–1998** Esteghlal FC
* **1998–1999** Persepolis FC
* **1999–2000** Persepolis FC
* **2000–2001** Esteghlal FC
* **2001–2002** Persepolis FC
* **2002–2003** Sepahan FC
* **2003–2004** Pas Tehran
* **2004–2005** Foolad FC
* **2005–2006** Esteghlal FC
* **2006–2007** Saipa FC
* **2007–2008** Persepolis FC
* **2008–2009** Esteghlal FC
* **2009–2010** Sepahan FC
* **2010–2011** Sepahan FC
* **2011–2012** Sepahan FC
* **2012–2013** Esteghlal FC
* **2013–2014** Foolad FC
* **2014–2015** Sepahan FC
Läntisen rannan aikakirjat

**Läntisen rannan aikakirjat** ( tai *The Chronicles of the Western Shore*) on yhdysvaltalaisen kirjailijan Ursula K. Le Guinin luoma nuorille aikuisille suunnattu fantasiakirjasarja. Kirjasarjaan kuuluu yhteensä kolme kirjaa, *Näkemisen lahja*, *Sanan mahti* ja *Muistamisen taito*, jotka julkaistiin alun perin vuosina 2004–2007. Jokaisella kirjalla on eri päähenkilöt ja päätapahtumapaikat, mutta niitä yhdistävät jotkin samat sivuhahmot ja paikat. *Läntisen rannan aikakirjat* on kääntänyt suomeksi Kristiina Rikman, joka on kääntänyt myös Le Guinin muita teoksia kuten *[[Maameren tarinat]]* -kirjasarjaa. Kirjat kustansi WSOY. Kirjasarjaa julkaistiin suomeksi vuosina 2005–2008. Sarjan ensimmäinen osa *Näkemisen lahja* oli Locus-palkintoehdokkaana vuonna 2005. Kolmas osa *Muistamisen taito* voitti vuoden 2008 Nebula-palkinnon parhaasta romaanista.

## Osat

* 
**Sanan mahti* (*Voices*; 2006 - suom. Kristiina Rikman 2007)
**Muistamisen taito* (*Powers*; 2007 - suom. Kristiina Rikman 2008)

## Tarina
### ''Näkemisen lahja''
Ylämaiden hajanaisilla tiluksilla sinnittelee sukuja, joilla on hallussaan syntyperäisiä erityislahjoja. Heillä on sekä elämää ylläpitäviä kykyjä että tuhoisia voimia vääntää sijoiltaan raajoja, halvaannuttaa tai tehdä vihamiehensä kuuromykiksi. Keskenään torailevat valtapiirit joutuvat elämään alituisessa pelossa, että sukuhaarat käyttäisivät voimiaan naapuria vastaan. Nuori Orrec kieltäytyy isänsä, Caspromantin valtarin Canocin pettymykseksi harjoittamasta tappamisen taitojaan. Surmattuaan viattomia luontokappaleita tahattomasti pelkän katseensa voimalla Orrec pyytää isäänsä sitomaan sokaisevan siteen hänen silmilleen; siihen saakka, kunnes poika oppisi hallitsemaan villiä lahjaansa.

Mutta Orrecin huolet eivät pääty siihen. Drummantin Ogge, mahtavan naapurivaltapiirin johtaja, tarjoaa hänelle puolisoksi casprojen sukuhaarasta periytyvää sukulaistyttöä. Liitto olisi strategisesti tärkeä. Orrec on kuitenkin ehtinyt valita mielitietykseen lapsuudenystävänsä Gryn, jolla puolestaan on taito kutsua eläimiä luokseen, muttei halua saattaa niitä metsästäjien armoille. Loppujen lopuksi selviää, onko Orrecilla todella tuhoamisen/tappamisen taitoa vai onko hän perinyt äitinsä Alamaiden tavallisen ihmisen perimmän.

## Lähteet

## Aiheesta muualla
* Vesa Sisättö: Kasvamisen raskas taakka . Helsingin sanomat 3.9.2005.
* Markku Soikkeli: Nuorisofantasiassa kaikki sanat ovat taikuutta. Turun sanomat 26.9.2007.
Neverwhere – maanalainen Lontoo

**Neverwhere – maanalainen Lontoo** () on Neil Gaimanin vuonna 1996 julkaistu fantasiaromaani. Se on julkaistu suomeksi vuonna 1998 Mika Kivimäen kääntämänä.

*Neverwhere* perustuu Gaimanin käsikirjoittamaan samannimiseen televisiosarjaan. Kuvausten aikana hän muokkasi käsikirjoituksesta romaanin, joka julkaistiin samana vuonna televisiosarjan kanssa. Tarina kertoo Lontoon kaupungin alapuolella levittäytyvästä kuvitteellisesta maailmasta, jossa asuu monenlaisia kummajaisia.

Teos sai Ranskassa Julia Verlanger -palkinnon, se palkittiin parhaana fantasia- tai tieteiskirjana vuonna 1999, ja se oli Mythopoeic-palkintoehdokas vuonna 1998.

## Juoni
Richard Mayhew on menestyvä nuori mies, joka joutuu maanalaiseen Lontooseen pelastettuaan nuoren tytön, Doorin. Door on Alapuolisesta Lontoosta. Doorin vanhemmat ja sisarukset murhattiin, sillä Doorin isä yritti avata oven Ylä- ja Alapuolisen Lontoon välille, eivätkä tätä kaikki suinkaan hyväksyneet. Richard yrittää ensin auttaa Dooria, mutta murhaajia pakenevan tytön pelastaminen koituu hänelle kohtalokkaaksi.

## Vastaanotto

*[[Helsingin Sanomat|Helsingin Sanomien]]* Jussi Ahlrothin mukaan teos on esimerkki siitä, kuinka sarjakuvien ja novellien taitaja epäonnistuu romaanien kirjoittajana. *[[Portti (lehti)|Portti]]*-lehden arvostelussa Erkka Leppänen toteaa, ettei romaani kuulu Gaimanin tuotannon parhaimmistoon. Teos on liiankin rönsyilevä, ja televisiosarjan pohjalta tehty tarina kaipaa kuvia tuekseen. Toni Jerrman kirjoittaa kirjassa *Ulkomaisia fantasiakirjailijoita*, että teoksen rikkaat kulissit kätkevät sisäänsä hieman onton tarinan. Rakenteessa ”noudatetaan perusfantasian kliseisintä kaavaa, jossa esineitä keräilemällä ja koettelemuksia voittamalla edetään tehtävän tasolta toiselle”.

## Lähteet
George Johansson

**George Johansson** (s. 23. huhtikuuta 1946 Tukholma) on ruotsalainen lasten- ja nuortenkirjailija. Hän kirjoittaa science fictionia ja muuta tekniikkaan liittyvää kirjallisuutta lapsille ja nuorille. Hän on ollut toimittajana ruotsalaisissa tekniikka- ja moottoriurheilulehdissä, esimerkiksi Teknikens värld -lehden päätoimittajana 1980-luvulla.

## Suomennettuja teoksia
*Avaruuden arvoitukset -sarja
**Hyvästi maapallo (1979)
**Uusi kotiplaneetta (1980)
**Tuntematon planeetta (1982).
*Masa Mainio -sarja
**Masa Mainio rakentaa auton
**Masa Mainio rakentaa veneen
**Masa Mainio rakentaa lentokoneen
**Masa Mainio rakentaa talon
**Masa Mainio kertoo autoista
**Masa Mainio kertoo laivoista
**Masa Mainio kertoo lentokoneista
**Masa Mainio kertoo taloista.

## Lähteet

## Aiheesta muualla
*George Johanssonin kotisivut.